May 16,2017
గృహ రుణాల వడ్డీరేట్లు తగ్గించిన దిగ్గజాలు
ముంబయి: ఎస్‌బీఐ బాటలోనే అడుగులు వేస్తూ సోమవారం రెండు దిగ్గజ విత్త సంస్థలు గృహ రుణాల వడ్డీరేట్లను తగ్గించాయి. ఐసీఐసీఐ బ్యాంకు గృహ రుణ గ్రహీతలకు బంఫర్‌ ఆఫర్‌ను ప్రకటించింది. గహరుణాలపై ప్రస్తుతం వసూలు చేస్తున్న 8.70శాతం వడ్డీరేటులో 0.30శాతం కోత పెట్టింది. తాజాగా గృహ రుణాల వడ్డీని 8.40 శాతంగా నిర్ణయించింది. అయిదే ఆఫర్‌ రూ.30 లక్షలలోపు రుణాలకు మాత్రమే వర్తిస్తుంది. ఉద్యోగి నులకు అతి తక్కువగా 8.35శాతం, ఇతరులకు 8.40 శాతంగా వడ్డీ రేట్లను బ్యాంక్‌ నిర్ణయించింది.
అదే బాటలో హెచ్‌డీఎఫ్‌సీ
ప్రయివేటు దిగ్గజ సంస్థ హెచ్‌డీఎఫ్‌సీ ప్రత్యర్థి బ్యాంకులైన ఐసీఐసీఐ, ఎస్‌బీఐ బాటలోనే నడిచింది. గృహా రుణాలకు అందించే వడ్డీ రేట్లను 15 బీపీఎస్‌ పాయింట్లకు (8.35శాతం తగ్గింపు) కుదించింది. దీంట్లో 30 లక్షల లోపు అందించే రుణాల్లో మహిళ రుణ గ్రహితలకు 8.35శాతం, పురుషులకు 8.40శాతం చొప్పున ఇవ్వనున్నట్టు హెచ్‌డీఎఫ్‌సీ పేర్కొంది. కాగా ఈ బ్యాంకు గతంలో ఇచ్చిన రుణా లకు 8.50శాతం వడ్డీ రేటు వర్తింపజేసింది. ఈ రుణ రేట్టు తక్షణమే అమల్లోకి వస్తాయని వెల్లడిం చింది. ఇక రూ.30 లక్షల-75లక్షల మధ్యలో ఉన్న కొత్త రుణాలకు 8.50శాతం, 75లక్షల పైగా తీసుకు నే కొత్త రుణాలకు 8.55శాతానికి అందిస్తామని తెలిపింది. ఇంతకుముందు హెచ్‌డీఎఫ్‌సీ అన్ని రకాల రుణగ్రహితలకు 8.50శాతం చొప్పున వడ్డీ వసూలు చేసేది.
మీ స్నేహితులకు రికమెండ్ చెయ్యండి